**INVENTĀRA NOMAS PAKALPOJUMU LĪGUMS NR. \_\_\_\_**

*Patīk dzīvot* trauku noma, ko pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā *Iznomātājs*), reģ. Nr : \_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, no vienas puses un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods vai reģistrācijas numurs \_\_\_\_\_\_\_\_\_\_\_\_\_\_\_ (tālāk tekstā *Nomnieks*) no otras puses, abi kopā – ''*Puses''* apliecina, ka ir panākta pilnīga vienošanās par sekojoša līguma, turpmāk tekstā – ”*Līgums*” - noslēgšanu, ņemot vērā, ka *Iznomātājs* piedāvā galda klājuma inventāra nomas pakalpojumus un ievērojot *Nomnieka* izteikto vēlmi nomāt *Iznomātājam* piederošo nomas inventāru, puses vienojas :

**1. Līguma priekšmets.**

1.1. *Iznomātājs* iznomā *Nomniekam* traukus, glāzes, galda servēšanas piederumus un citu nomā piedāvāto inventāru, turpmāk tekstā *Inventārs*, kas ir *Iznomātāja* īpašums.

**2. Inventārs, pieņemšana un nodošana.**

2.1. Diena, kurā tiek saņemts *Inventārs*, tiek uzskatīta par nomas pirmo dienu un ir spēkā 24 stundas.

2.2. Svētdienā nomas maksa netiek aprēķināta.

2.3. *Inventāra* daudzums, sortiments un cena tiek noteikts abām līgumslēdzējpusēm savstarpēji vienojoties, veicot ierakstu “Pieņemšanas-nodošanas aktā” (turpmāk - pielikums nr.1), kas ir līguma neatņemama sastāvdaļa.

2.4. *Nomnieks* pieņem *Inventāru*, pamatojoties uz sagatavoto Pielikumu nr. 1 un apstiprina *Inventāra* saņemšanu ar pilnvarotas personas parakstu un datuma atzīmi.

2.5. Atklātos trūkumus (*Inventāra* vai iesaiņojuma bojājumus) *Nomnieks* norāda *Inventāru* saņemot.

2.6. Ja pie *Inventāra* atgriešanas *Iznomātājs* konstatē *Inventāra* iztrūkumu, bojājumus un/vai pienācīgas nenomazgāšanas faktu, *Iznomātājs* par to informē *Nomnieku* uzreiz vai ne vēlāk kā divu dienu laikā, un veic nepieciešamos aprēķinus rēķina sastādīšanai.

2.7. Iznomātājs pēc *Inventāra* atgriešanas pieņem to atbilstoši izsniegtajam Pielikumā nr. 1 atrodamajam sarakstam. Cita veida vai līdzīgs *Inventārs* netiek uzskatīta par *Iznomātāja* īpašumu un tas jāatgriež *Nomniekam*.

2.8. *Iznomātājs*, izsniedzot *Inventāru, Inventāra* sarakstā norāda arī pārvadāšanas kastu skaitu, kuru sabojāšanas vai nozaudēšanas gadījumā nodarīto zaudējumu apjoms pievienojams *Nomniekam* izrakstītajam rēķinam.

**3. Maksājumi un norēķinu kārtība.**

3.1. Nomnieks veic priekšapmaksas rēķina apmaksu norādītajā termiņā uz rēķinā norādīto Iznomātāja bankas kontu vai skaidrā naudā 100% apmērā pirms *Inventāra* saņemšanas un Līguma un Pielikuma nr. 1 parakstīšanas (veicot par to atzīmi pasūtījuma veikšanas brīdī), ja Puses nav vienojušās par citu apmaksas kārtību (piem., pēcapmaksu).

3.2. *Nomnieks*, saņemot *Inventāru*, iemaksā Iznomātājam drošības naudu 50% apmērā no tā vērtības. Jauniem klientiem un fiziskām personām, kuri vēlas nomāt *Inventāru*, nepieciešams veikt drošības naudas iemaksu 100% apmērā no kopējās *Inventāra* vērtības, kas uzrādīta līguma *Pielikumā nr.1.*

3.3. Papildus līgumam *Iznomātājs* iepazīstina *Nomnieku* ar līguma pielikumu, kurā ir uzskaitīts viss *Inventārs* un tā vērtība. Ja, atgriežot *Inventāru*, tiek identificēti tā bojājumi vai tas ir iznīcinātas, *Nomnieks* veic pilnu *Inventāra* vērtības apmaksu par katru bojāto vienību *Iznomātājam*.

3.4. *Iznomātājs* pēc *Inventāra* atgriešanas izsniedz *Nomniekam* rēķinu par saņemto pakalpojumu, kurā norādīta samaksa par pakalpojumu un *Inventāra* vērtība (ja ir konstatēti *Inventāra* bojājumi).

3.5. Drošības naudu *Nomnieks* saņem atpakaļ brīdī, kad tiek atgriezts *Inventārs* un veikts norēķins par nomas pakalpojumiem. *Iznomātājam* ir tiesības nemaksāšanas gadījumā sniegto pakalpojumu summu un/vai izsniegtā *Inventāra* vērtību atrēķināt no iemaksātās drošības naudas.

3.6. Ja *Nomnieka* vainas dēļ *Iznomātājam* radušies zaudējumi, kurus nav bijis iespējams pamanīt pie *Inventāra* atgriešanas, *Iznomātājam* ir tiesības piestādīt *Nomniekam* papildus rēķinu.

**4. Iznomātāja tiesības un pienākumi.**

4.1. *Iznomātājam* pirms *Inventāra* izsniegšanas jāpārbauda un jāizsniedz tikai kvalitatīva *Inventārs*.

4.2. *Iznomātājs* garantē nokomplektēt un nodot *Nomniekam Inventāru*, kuru *Nomnieks* ir izvēlējies nomai no piedāvātā kataloga.

4.3. *Iznomātājs* pirms un pēc *Inventāra* nodošanas *Nomniekam* ir tiesīgs pārbaudīt *Inventāru*, lai tas atbilst līgumā minētajiem nosacījumiem.

4.4. *Iznomātājs* ir tiesīgs vienpusēji atkāpties no šī līguma par to brīdinot *Nomnieku*, un prasīt *Inventāra* atgriešanu, ja *Nomnieks* nepilda šī līguma saistības, neveic nomas maksājumu un *Inventāra* pienācīgu uzturēšanu. Ja inventārs tiek atgriezts bojāts vai iznīcināts, *Nomnieks* maksā *Iznomātājam* inventāra vērtību, par kuru *Puses* ir vienojušās Pielikumā nr. 1.

4.5. *Iznomātājs* nav atbildīgs par tiešiem vai netiešiem zaudējumiem, kas radušies *Nomniekam* vai trešajām personām inventāra lietošanas laikā *Nomnieka*, trešo pušu  vai nepārvaramas varas vainas dēļ.

**5. Nomnieka atbildība, tiesības un pienākumi.**

5.1. No brīža, kad *Nomnieks* pieņem *Inventāru*, atbildību par *Inventāra* saglabāšanu un risku bojājumu un zaudējumu gadījumā uzņemas *Nomnieks*.

5.2. *Nomniekam* ir tiesības izmantot iznomāto *Inventāru* pēc saviem ieskatiem visu nomas termiņa laiku. Taču *Nomnieks* nav tiesīgs bez *Iznomātāja* piekrišanas nodot *Inventāru* lietošanā tālāk trešajai personai.

5.3. *Nomniekam*, saņemot *Inventāru* nomā, ir tiesības pārbaudīt to vizuāli un pārliecināties par tā stāvokli.

5.4. *Nomnieks* apņemas atgriezt iznomāto *Inventāru* noslēgtā līguma ietvaros pienācīgi nomazgātu un tīru, lai to varētu izmantot tūlītējai turpmākai lietošanai.

5.5. *Nomnieks* apņemas veikt apmaksu par saņemtajiem pakalpojumiem līguma paredzētajā kārtībā un laikā.

5.6. *Nomnieks* ir tiesīgs pirms termiņa vienpusēji atkāpties no šī līguma ne vēlāk kā piecas darba dienas iepriekš par to rakstiski brīdinot *Iznomātāju*, un saņemt atpakaļ samaksāto nomas maksu. Pēc šī termiņa *Iznomātājs* ir tiesīgs neatgriezt *Nomnieka* iemaksāto nomas maksu.

5.7. *Nomniekam* ir pienākums lietot *Inventāru* tikai tam paredzētajam nolūkam un funkcijai, ievērojot to lietošanas, kopšanas, glabāšanas un transportēšanas instrukcijās noteikto, bet gadījumos, kad instrukciju nav - vadoties pēc principa, lai Inventārs tiktu lietotas, mazgātas, uzglabātas un transportēts veidā, lai nepieļautu tā bojāšanu vai bojāeju.

5.8. Par bojāgājušu, nozagtu vai nozaudētu inventāru *Nomnieks* atlīdzina *Iznomātājam* inventāra vērtību, par kuru *Puses* ir vienojušās Pielikumā nr.1.

5.9. Galdauti un salvetes nedrīkst būt ar sveču vaska traipiem, pelējumu, plēsti, ar caurumiem un deformēti - pretējā gadījumā tie tiks uzskatīti par bojātiem. *Nomnieka* pienākums nav veikt tekstila izstrādājumu mazgāšanu vai tīrīšanu, jo to apņemas veikt *Iznomātājs*.

**6. Līguma darbības un inventāra nomas termiņš.**

6.1.Līgums stājas spēkā ar tā parakstīšanas brīdi, un ir spēkā līdz *Inventārs* tiek atgriezts *Iznomātājam* lietošanas kārtībā, kā arī finansiālās saistības starp *Pusēm* ir nokārtotas.

6.2. Diena, kurā tiek saņemta *Inventārs*, tiek uzskatīta par nomas pirmo dienu un ir spēkā 24 stundas. Nomas termiņš ir visas kalendārās dienas, kas ir nepieciešamas inventāra saņemšanai, lietošanai un atgriešanai Iznomātājam.

6.3. *Nomnieks* ir atbildīgs par iznomātā *Inventāra* atgriešanu termiņā, kas iekļauts līgumā. Nomas termiņš var tikt pagarināts Pusēm par to savstarpēji rakstiski vienojoties, savukārt, ja *Nomnieks* nebrīdinot neatgriež *Inventāru* noteiktajā termiņā, *Iznomātājs* ir tiesīgs par katru kavējuma dienu sagatavot rēķinu, kas paredz dubultu dienas maksu par katru no pozīcijām par katru kavēto dienu.

**7. Soda sankcijas.**

7.1. Ja *Nomniekam* ir neapmaksāti rēķini, kuru apmaksas termiņš ir beidzies, tad *Nomniekam* var tikt liegtas tiesības saņemt preci līdz nokavētā rēķina apmaksai.

7.2. Ja *Nomnieks* neatgriež *Inventāru* līguma noteiktajā termiņā, tad *Iznomātājs* ir tiesīgs aprēķināt papildus samaksu par katru nokavēto dienu pēc noteiktās diennakts nomas maksas.

7.3. Samaksas termiņa kavējumu gadījumā *Iznomātājam* ir tiesības pieprasīt no *Nomnieka* soda naudu 1% apmērā no kopējās rēķinā uzrādītās summas, par katru kavējuma dienu.

7.4. Ja *Nomniekam* ir izsniegts papildus rēķins, uz tiem darbojas visi pārējie līguma nosacījumi.

**8. Strīdu atrisināšana.**

8.1. Jebkurš strīds, domstarpība vai prasība, kas izriet no šī līguma, kas skar to vai tā pārkāpšanu, izbeigšanu vai spēkā neesamību, tiks risināts savstarpēju pārrunu ceļā, bet to neizdošanās gadījumā galīgi izšķirts šķīrējtiesā, viena šķīrējtiesneša sastāvā, latviešu valodā, saskaņā ar šīs šķīrējtiesas reglamentu.

8.2. Jebkurš strīds, domstarpība vai prasība, kas izriet no šī līguma, ja tas noslēgts ar valsts vai pašvaldības iestādi, uzņēmumu vai organizāciju, kas skar šo līgumu vai tā pārkāpšanu, izbeigšanu vai spēkā neesamību, tiks risināts savstarpēju pārrunu ceļā, bet to neizdošanās gadījumā LR likumdošanā noteiktajā kārtībā.

**9. Līguma darbības laiks, tā grozīšanas, papildināšanas un**

**laušanas kārtība.**

9.1. Nomas līgums stājas spēkā no 2019.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_ un ir spēkā līdz 2019.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas kopā sastāda \_\_\_\_\_\_\_ (\_\_\_) dienas.

9.2. Ja līguma darbības termiņa izbeigšanās brīdī kādas no *Nomnieka* saistībām par *Inventāra* apmaksu nav izpildītas, tad līguma darbības termiņš tiek pagarināts līdz brīdim, kad *Nomnieks* ir pilnībā izpildījis savas saistības.

9.3. Šo līgumu var grozīt vai papildināt, līgumslēdzēju pusēm rakstiski vienojoties, to noformējot ar līguma papildinājumu (protokolu), kuru pievieno līgumam un kas ir šī līguma neatņemama sastāvdaļa.

9.4. Līgums sastādīts divos identiskos eksemplāros latviešu valodā, katrs uz 5 lapām, kam ir vienāds juridiskais spēks un vienu pielikumu, kas ir neatņemama Līguma sastāvdaļa. Šī Līguma viens eksemplārs atrodas pie *Iznomātāja*, bet otrs – pie *Nomnieka*, un ir saistošs kā *Iznomātājam*, tā arī *Nomniekam*, kā arī *Pušu* tiesību un saistību pārņēmējiem.

Iznomātājs : Nomnieks :

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*vārds, uzvārds*) (*vārds, uzvārds*)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*paraksts*) (*paraksts*)